அந்த கார் மெதுவாக அந்த ஊருக்குள்ளே நுழைந்துக்கொண்டிருந்தது. உள்ளே சென்று இன்னும் நான்கு சந்துகளில் இடது பக்கம் திரும்பவேண்டும். அக்கா தம்பிக்கு வழி சொல்லிக்கொண்டே வந்தாள். இடது பக்கம் திரும்பிய வண்டி நேராக சென்று தெரு முட்டும் இடத்தில் இருந்த ஒரு சின்ன கோபுர கோவிலை அடைந்தது. அக்காவும் தம்பியும் தங்களை மாறி மாறி பார்த்துக்கொண்டார்கள். அவர்கள் கண்களில் தங்களை அறியாமல் கண்ணீர் கசிந்தது. ‘தம்பி வண்டிய எடுத்துருடா…’ என்றாள் அக்கா. அந்த கோவிலையே வைத்த கண் வாங்காமல் பார்த்துக்கொண்டிருந்த தம்பி, ‘அக்கா….’ என்றான் இன்னும் கலங்கிய கண்களோடு. அவளும் அந்த கோவில் பக்கம் திரும்பி பார்த்தாள். பாவாடை சட்டையில் இருந்த ஒரு பெண்ணை ஒரு சிறுவன் முடியை பிடித்து இழுத்துவிட்டு முன்னாள் ஓடுகின்றான். அந்த பெண் அவனை அடிக்க பின்னால் ஓடுகின்றாள். கோவில் சுவரில் அந்த சிறுவன் முட்டிக்கொள்ள அந்த பெண் பதறிப்போய் ஓடி அவன் காலில் அடிப்பட்ட இடத்தில் தன் எச்சில்கொண்டு வைத்தியம் செய்கிறாள். இன்னும் கண்ணீர் தம்பியின் கையை நனைக்க அங்கு இருந்த சிறுவனும் சிறுமியும் மறைந்து போகிறார்கள். ‘என்னடா… கால் வலிக்குதா?’ என்றாள் பக்கத்தி…